EkBass/fiwiki-20250220-pages-articles huggingface dataset:
Anushka Shetty

Anushka Shetty (s. 7. marraskuuta 1981 Mangalore, Karnataka, Intia), oikealta nimeltään Sweety Shetty, on intialainen näyttelijä. Shetty on voittanut urallaan paljon elokuvapalkintoja, mukaan lukien kaksi parhaan telugunaisnäyttelijän Filmfare Awards South -palkintoa elokuvista Arundhati ja Vedam, sekä Nandi Awards -tuomaristopalkinto elokuvasta Arundhati. == Filmografia == Vuosi Elokuva Rooli(t) Kieli Muuta 2005 Super Sasha Telugu Mahanandi Nandini Telugu 2006 Vikramarkudu Neeraja Goswami Telugu Astram Anusha Telugu Rendu Jothy Tamili Stalin Itsenään Telugu Erikoisesiintyminen laulussa ”I Wanna Spider Man” 2007 Lakshyam Indu Telugu Don Priya Telugu 2008 Okka Magaadu Bhavani Telugu Swagatam Sailaja (Sailu) Telugu Baladur Bhanu Telugu Souryam Shweta Telugu Chintakayala Ravi Sunita Telugu King Itsenään Telugu Erikoisesiintyminen laulussa ”Nuvvu Ready Nenu Ready” 2009 Arundhati Arundhati, Jejamma Telugu Billa Maya Telugu Vettaikaaran Susheela Tamili 2010 Kedi Itsenään Telugu Erikoisesiintyminen laulussa ”Kedigaadu” Singam Kavya Mahalingam Tamili Vedam Saroja Telugu Panchakshari Panchakshari, Honey Telugu Khaleja Subashini Telugu Thakita Thakita Itsenään Telugu Cameoesiintyminen Nagavalli Chandramukhi (Nagavalli) Telugu Ragada Sirisha Telugu 2011 Vaanam Saroja Tamili Deiva Thirumagal Anuradha Raghunathan Tamili 2012 Saguni Komisario Anushka Tamili Cameoesiintyminen Thaandavam Meenakshi Tamili Damarukam Maheshwari Telugu 2013 Alex Pandian Divya Tamili Mirchi Vennela Telugu Singam II Kavya Mahalingam Tamili Irandaam Ulagam Ramya, Varna, nimetön Tamili 2014 Lingaa Lakshmi Tamili 2015 Yennai Arindhaal Thenmozhi Tamili Baahubali: The Beginning Devasena Telugu Thevasenai Tamili Rudhramadevi Rudrama Devi Telugu Size Zero Soundarya (Sweety) Telugu Inji Iduppazhagi Tamili 2016 Soggade Chinni Nayana Krishna Kumari Telugu Oopiri Nandini Telugu Thozha Nandini Tamili 2017 Si3 Kavya Mahalingam Tamili Om Namo Venkatesaya Krishnamma Telugu Baahubali: The Conclusion Devasena Telugu Thevasenai Tamili 2018 Bhaagamathie Bhaagamathie, Chanchala Telugu Bhaagamathie, Sanchala Tamili 2019 Sye Raa Narasimha Reddy Jhansi Maharani Lakshmi Bai Telugu 2020 Nishabdham Sakshi Telugu Silence Tamili == Lähteet == == Aiheesta muualla == * * Luokka:Intialaiset näyttelijät Luokka:Vuonna 1981 syntyneet Luokka:Elävät henkilöt
Beckovin linna

Beckovin linna () on linna Slovakiassa Trenčínin alueella Beckovin kylässä. Linna sijaitsee strategisella paikalla 70 metriä korkean kalkkikivikallion rinteellä kylän välittömässä läheisyydessä. Merenpinnasta linna sijaitsee 245 metrin korkeudessa. Linna rakennettiin 1200-luvulla ja tuhottiin vuonna 1729. Nykyään linna on kansallinen kulttuurimuistomerkki. ==Nimet== Linnasta on käytetty seuraavia nimiä: *vuonna 1208 castrum Blundix *vuonna 1219 Blonduch *vuonna 1222 Blondich *vuonna 1244 Bolonduch *vuonna 1308 Bolunduch *vuonna 1388 Galancz sive Beczkow (Beckovin linna) == Kuvia alueelta == Kuva:Beckov castle 03.jpg| Kuva:Beckov-castel 1.jpg| Kuva:Beckocivertanlegi2.jpg| Kuva:SlovakRepublic-Beckov-Castle (22).JPG| Kuva:Beckov castle 04.jpg| Kuva:Beckovsky hrad ruiny.JPG| Kuva:Beckov castle 01.jpg| Kuva:Beckov-castel 4.jpg| ==Lähteet== ==Aiheesta muualla== *Beckovin linna castles.sk sivustolla Luokka:Slovakian linnat Luokka:Trenčínin alue
Alma Heikkilä

Alma Heikkilä (s. 1984 Pälkäne) on suomalainen kuvataiteilija. Hän asuu ja työskentelee Helsingissä sekä Hyrynsalmella. Heikkilä kirjoitti ylioppilaaksi vuonna 2003 ja aloitti samana vuonna opinnot Helsingissä Kuvataideakatemiassa. Hän valmistui kuvataiteen maisteriksi vuonna 2009. Heikkilän ensimmäinen näyttely oli esillä vuonna 2007 Kuvataideakatemian galleriassa. Hänen lopputyönsä oli esillä Helsingin kaupungin Taidemuseo Tennispalatsissa 2008 ja TASE-09-näyttelyssä Tallinnassa vuonna 2009. Forum Box valitsi 2010 Heikkilän kutsunäyttelyn pitäjäksi. Lisäksi Heikkilän teoksia on ollut esillä Galleria Huudossa vuonna 2012. Yksi hänen teoksistaan on muun muassa Nykytaiteen museo Kiasman kokoelmissa. Heikkilä on Mustarinda-seuran perustajajäsen. ==Tunnustuksia== Alma Heikkilä sai yhdessä Mustarinda-seuran toisen perustajan Antti Majavan kanssa Kalevalaseuran nuoren taiteilijan palkinnon vuonna 2013. Joulukuussa 2014 Heikkilälle myönnettiin Suomen Taideyhdistyksen Dukaattipalkinto. ==Teoksia== Nimi Vuosi Tekniikka Vihko 2012 Muste ja akryyli kankaalle TV 2011 Pigmentti ja akrylaatti kankaalle Sininen 2012 Muste ja akryyli kankaalle Metsä 2012 Muste, pigmentti ja akryyli kankaalle Kortti 2011 Lyijykynä ja muste akryyli kankaalle Lasku 2011 Muste kankaalle Hampaat 2011 Akryyli ja tempera kankaalle ==Lähteet== == Aiheesta muualla == * *http://almaheikkila.wordpress.com/ * Sydän-Hämeen Lehti: Mustarinda - ihmisen ja luonnon kosketuskohta Luokka:Suomalaiset taidemaalarit Luokka:Vuonna 1984 syntyneet Luokka:Elävät henkilöt
Bojnicen linna

Bojnicen linna () on linna Slovakiassa Trenčínin alueella Bojnicen kaupungissa Nitrajoen yläjuoksulla. Nykyään linna on kansallinen kulttuurimuistomerkki. ==Nimet== Linnasta on käytetty seuraavia nimiä: *vuonna 1113 Baimoz, Waymich, *vuonna 1302 castrum Baymuch *vuonna 1323 castrum Baymach == Kuvia alueelta == Kuva:Bojnicky zamok 4.jpg| Kuva:Bojnice Castle 2005.jpg| Kuva:Castle Bojnice SK.jpg| Kuva:Bojnický zámok - celkový pohľad.JPG| Kuva:Bojnice castle.jpg| Kuva:Bojnicky zamok 5.jpg| Kuva:Bojnický zámok - francúzsky parčík.JPG| Kuva:Bojnicky zamok - pohrebny voz.jpg| ==Lähteet== ==Aiheesta muualla== *Bojnicen linna castles.sk sivustolla Luokka:Slovakian linnat Luokka:Trenčínin alue
Kimmo Heinonen

Kimmo Heinonen on seuraavien suomalaisten henkilöiden nimi: *Kimmo Heinonen (s. 1968), koripalloilija ja koripallovalmentaja *Kimmo Heinonen (s. 1977), poliitikko ja yrittäjä.
Liam

Liam on alun perin irlantilainen miehen etunimi, William-nimen lyhentymä. Suomessa nimi Liam on vuoden 2019 loppuun mennessä annettu noin 1040 henkilölle, joista yli puolet on 2010-luvulla syntyneitä. Suomen­ruotsalaisen kalenterin mukaan Liamin nimipäivä on 6. huhtikuuta, joka suomen­kielisessä kalenterissakin on samaa alkuperää olevien nimien kuten Vilhelmin, Vilhon ja Villen nimi­päivä. == Tunnettuja Liam-nimisiä == * Liam Aiken (s. 1990), yhdysvaltalainen näyttelijä * Liam Aylward (s. 1952), irlantilainen poliitikko ja europarlamentaarikko * Liam Brady (s. 1956), irlantilainen jalkapalloilija * Liam Cooper (s. 1991), skotlantilainen jalkapalloilija * Liam Corrigan (s. 1997), yhdysvaltalainen soutaja ja olympiavoittaja * Liam Cosgrave (1920–2017), irlantilainen poliitikko * Liam Cullen (s. 1999), walesilainen jalkapalloilija * Liam Cunningham (s. 1961), irlantilainen näyttelijä * Liam Delap (s. 2003), englantilainen jalkapalloilija * Liam Foudy (s. 2000), kanadalainen jääkiekkoilija * Liam Fox (s. 1961), brittiläinen poliitikko ja ministeri * Liam Gallagher (s. 1972), brittiläinen laulaja * Liam Hemsworth (s. 1990), australialainen näyttelijä * Liam Howlett (s. 1971), brittiläinen kosketinsoittaja * Liam Kirk (s. 2000), englantilainen jääkiekkoilija * Liam Lawson (s. 2002), uusiseelantilainen autourheilija * Liam Lynch (1893–1923), irlantilainen sotilas * Liam Lynch (s. 1970), yhdysvaltalainen laulaja, kitaristi ja musiikkivideo-ohjaaja * Liam Seán MacDaid (1945–2023), irlantilainen katolinen piispa * Liam McIntyre (s. 1982), australialainen näyttelijä * Liam Miller (1891–2018), irlantilainen jalkapalloilija * Liam Mower (s. 1992), brittiläinen tanssija ja näyttelijä * Liam Möller (s. 2004), suomalainen jalkapalloiija * Liam Neeson (s. 1952), irlantilainen näyttelijä * Liam O’Brien (s. 1976), yhdysvaltalainen ääninäyttelijä * Liam O'Brien (s. 1994), kanadalainen jääkiekkoilija * Liam O’Flaherty (1897–1984), irlantilainen kirjailija * Liam O’Neil (s. 1993), walesilainen jalkapalloilija * Liam Payne (1993–2024), brittiläinen muusikko, One Direction -yhtyeen jäsen * Liam Reddox (s. 1986), kanadalais-skotlantilainen jääkiekkoilija * Liam Ridgewell (s. 1984), englantilainen jalkapalloilija * Liam Öhgren (s. 2004), ruotsalainen jääkiekkoilija == Lähteet == == Aiheesta muualla == Luokka:Etunimet
Nystén

Nystén tai Nysten on suomalainen sukunimi, joka on muun muassa seuraavilla henkilöillä: * Alarik Nystén (1875–1936), suomalainen pankinjohtaja * Anja Nystén (s. 1962), suomalainen diplomi-insinööri ja tietokirjailija * Erkki Nysten (1948–2012), suomalainen meteorologi * Holger Nystén (1905–1964), suomalainen paperiteollisuuden vaikuttaja * Johan Alfred Nystén (1843–1901), suomalainen juristi, kollegiasessori, valtiopäivämies ja Joensuun pormestari * Karl Woldemar Nystén (1844–1899), suomalainen juristi, laamanni, valtiopäivämies ja Raahen pormestari, Johan Alfred Nysténin veli * Soili Nystén-Haarala (s. 1958), suomalainen kauppaoikeuden professori.
Brienzjärvi

Brienzjärvi () on Keski-Sveitsissä, Bernin kantonissa sijaitseva järvi. Aare laskee järven kautta Thuninjärveen. Suurimmat paikkakunnat järven rannalla ovat Interlaken, Böningen ja Brienz. BLS-liikenneyhtiöllä on järvellä reittiliikennettä maaliskuun lopulta lokakuulle välillä Interlaken- Brienz.Julkisen liikenteen aikataulu nro 3470 == Lähteet == * * === Viitteet === == Aiheesta muualla == Luokka:Sveitsin järvet Luokka:Reinin vesistö Luokka:Bernin kantoni
Mikä kesä?

"Mikä kesä?" on Valvomon Heitä ensimmäinen kivi -esikoisalbumin toinen single, joka julkaistiin 1. kesäkuuta 2006. Single on myynyt kultaa. ”Mikä kesä?” nousi kesällä 2006 suureen suosioon ja se saikin kyseisen vuoden kesähitin tittelin. Kappale nousi kesällä 2006 Suomen virallisen singlelistan ensimmäiselle sijalle seitsemäksi viikoksi. Kappale on sijoittunut sekä single- että latauslistoille useiksi viikoiksi myös vuosina 2007 ja 2008. == Kappaleet == == Listasijoitukset ja palkinnot == Lista Paras sijoitus Suomen virallinen latauslista 9 Suomen virallinen singlelista 1 Radiolista 1 Rumba Top 50 1 Palkinto Myynti Kultaa 5300+ * Listasijoitukset Suomen viralliselta single- ja latauslistalta, radiosoittoa mittaavalta radiolistalta sekä Rumba-lehdessä vuosina 1992–2007 julkaistulta levymyynnin ja radiosoiton yhdeksi hittilistaksi yhdistäneeltä Top 50 Hitit -listalta (Rumba Top 50). == Lähteet == Luokka:Vuoden 2006 kappaleet Luokka:Suomalaiset popkappaleet
Luganojärvi

Luganojärvi () on Alppien eteläpuolella, Sveitsin ja Italian alueella sijaitseva järvi. Järven vedet laskevat Tresajoen kautta Lago Maggioreen ja edelleen Ticinojoen kautta Pojokeen. Luganojärvi on pitkä, kapea ja syvä järvi. Sen keskisyvyys on noin 130 metriä ja keskileveys noin yksi kilometri. Pituutta järvellä on noin 50 kilometriä. Järven vesi vaihtuu keskimäärin vain kerran yhdeksässä vuodessa, mikä edesauttoi järven saastumisessa uimakelvottomaksi 1900-luvun aikana. Järven ja jätevesien puhdistaminen teki järvestä 1990-luvulla jälleen kelvollisen. Suurin kaupunki järven rannalla on Lugano. Järvellä on reittilaivaliikennettä.Julkisen liikenteen aikataulu nro 3606–3608 Järven poikki johtaa Meliden pengersilta. == Lähteet == * * * === Viitteet === Luokka:Sveitsin järvet Luokka:Italian järvet Luokka:Pon vesistö Luokka:Ticino
Solmu Nyström

Urban Solmu Nyström (25. toukokuuta 1871 Virrat – 17. tammikuuta 1955 Helsinki) oli suomalainen kielten oppikirjojen tekijä ja kouluneuvos. Nyströmin vanhemmat olivat kruununvouti Johan Abraham Nyström ja Clara Charlotta Wikman. Hän pääsi ylioppilaaksi Hämeenlinnan lyseosta 1890 ja valmistui Helsingin yliopistosta filosofian kandidaatiksi ja maisteriksi 1894 sekä filosofian lisensiaatiksi ja tohtoriksi 1915.Otavan Iso tietosanakirja, Otava 1968, osa 6, palsta 557 Nyström toimi oppikoulun opettajana Helsingissä ja Viipurissa 1893–1918. Hän oli kouluhallituksen apulaisylitarkastajana 1912–1918, kouluhallituksen oppikouluosaston kouluneuvoksena 1918–1939, oppikouluosaston päällikkönä 1930–1939 ja kouluhallituksen ylijohtajan sijaisena 1936–1939. Nyström sai professorin arvonimen 1951. Solmu Nyström oli naimisissa vuodesta 1900 Hélène Anna Gustava Biaudetin kanssa. Hänen veljiään olivat arkkitehti Usko Nyström ja valokuvaaja, kirjailija Into Konrad Inha. ==Lähteet== ==Aiheesta muualla== * Kuka kukin oli, Wikisource Luokka:Suomalaiset opettajat Luokka:Suomalaiset professorin arvonimen saaneet Luokka:Vuonna 1871 syntyneet Luokka:Vuonna 1955 kuolleet
Restart (elokuva)

Restart (Restart) on vuonna 2005 ensi-iltansa saanut Julius Sevcikin ohjaama tšekkiläisten ja suomalaisten elokuvaopiskelijoiden yhteistuotantoelokuva. == Juoni == Ondrej Ládekin novelliin ”Upreal” perustuva tarina kertoo nuoresta prahalaisesta Sylviasta, joka työskentelee mainostoimistossa. Itsevarma tyttö asuu ja juhlii usein pikkutunneille poikaystävänsä Martinin kanssa. Aprillipäivänä Sylvia valehtelee Martinille, että on pettänyt tätä jo kuukausia. Martin häipyy yhteisestä kodista, ja Sylvia lähtee etsimään häntä. == Vastaanotto == Johanna Siik kritisoi Dome.fi -sivustolla elokuvaopiskelijoiden opinnäytetyönä toteutettua elokuvaa päähenkilön epäsympaattisuudesta sekä kuvauksen (Kasimir Lehto) ja leikkauksen (Aleksi Raij) levottomuudesta. Kehuja eivät saaneet myöskään käsikirjoitus, ohjaus eikä näyttelijätyö. Ylen Ohjelmaoppaan Satu Linnapuomi taas piti kuvauksen ja leikkauksen kekseliäisyydestä, mutta käsikirjoituksessa olisi hänestä ollut aineksia vain lyhytelokuvaksi. Samalla sivustolla Markus Määttänen piti Restartia pitkäksi elokuvaksi ”täysin sietämättömänä”. Yleisradio toimi elokuvan osatuottajana. == Lähteet == Luokka:Vuoden 2005 suomalaiset elokuvat Luokka:Tšekkiläiset elokuvat Luokka:Suomalaiset draamaelokuvat
Russian Government Cup 1994

Russian Government Cup 1994 oli toinen Venäjällä järjestetty jääpalloturnaus kyseisellä nimellä. Se pelattiin Krasnogorskissa 1.- 5. helmikuuta 1994. == Alkusarjan taulukko ja ottelutulokset == Joukkue O V T H Maalit Pts Suomi 4 3 1 0 11–4 7 2–2 – 2–1 – Ruotsi 4 2 2 0 18–5 6 – – 6–1 8–0 Venäjä 4 2 1 1 13–6 5 1–2 2–2 3–1 7–1 Norja 4 1 0 3 5–12 2 – – – 2–1 Kazakstan 4 0 0 4 2–22 0 0–5 – – – == Välierät == Tulos Suomi 2–5 (0–3) Venäjä 3–6 (2–3) == Ottelu 3. sijasta == Tulos Venäjä 6–5 (3–2) == Loppuottelu == Tulos Ruotsi 7–1 (3–0) ==Lähteet== * Norjan jääpallomaaottelut 1927-1999 * Ruotsi-Venäjä / Ruotsi-Kazakstan ym. jääpallomaaottelut * Ruotsi-Suomi jääpallomaaottelut * Russian Government Cup taulukot (ru) * Jääpallokirja 2015 alk. sivu 166 - Suomen maaottelut Luokka:Vuoden 1994 jääpallo
Andamaanien ja Nikobaarien miehitys

Andamaanien ja Nikobaarien miehitys oli Japanin toisessa maailmansodassa suorittama sotilasoperaatio, jossa japanilaiset miehittivät Andamaanit ja Nikobaarit. Saarille oli aiemmin tammikuussa rakennettu pieni brittien linnoitus Port Blairiin. Japanilaisten vallattua Rangoonin 8. maaliskuuta britit evakuoivat joukkonsa saarilta 10. maaliskuuta. Japanilaiset miehittivät saaret 23. maaliskuuta 1942 ilman vastarintaa. Saarille jääneet brittiupseerit lähetettiin Singaporeen sotavangeiksi. Saarten johtoon asetettiin japanilaisten määräämä nukkehallitus. Arviolta 2 000 andamaanilaista siviiliä kuolivat miehityksen aikana. 30. tammikuuta 1944 japanilaiset toteuttivat saarilla Homfreygamjin massamurhan, jossa 44 intialaista siviiliä teloitettiin vakoilusta epäiltynä. Monet teloitetuista olivat Indian Independence Leaguen jäseniä. Japanilaiset miehittivät saaria vuoteen 1945 saakka, jolloin brittiläiset ja intialaiset joukot valtasivat saaret takaisin 7. lokakuuta 1945 mennessä. == Lähteet == Luokka:Tyynenmeren sota toisessa maailmansodassa Luokka:Toisen maailmansodan sotilasoperaatiot Luokka:Japani toisessa maailmansodassa Luokka:Sotilasmiehitys Luokka:Vuoden 1942 sotahistoria
Sendlinger Torin metroasema

Sendlinger Tor on Münchenin metron asema Münchenin keskustassa metrolinjojen U1/U2/U7 ja U3/U6 risteyksessä. Aseman ylempi taso, joka palvelee linjoja U3 ja U6 on avattu 19. lokakuuta 1971, ja alempi taso, joka palvelee linjoja U1, U2 ja U7 18. lokakuuta 1980. Maan päällä aseman edustalla on raitiovaunun pysäkki, jolle liikennöivät linjat 16, 17, 18 ja 27. ==Kuvia== File:U-Bahnhof Sendlinger Tor - Sperrengeschoß westlich.JPG|aseman lipunmyyntihalli File:Sendlinger Tor Bahnsteig U3 und U6 Wand.JPG|U3/U6-linjojen käyttämä raide Image:Munich subway Sendlinger Tor.jpg|U1/U2-linjojen laituri File:Munich U-Bahn station Sendlinger Tor SU - Querverbindung der Bahnsteige.JPG|Portaat ylemmälle tasolle ==Katso myös== *Luettelo Münchenin metron asemista ==Lähteet== == Aiheesta muualla == Edeltävä asema: Fraunhoferstraße Seuraava asema: Hauptbahnhof Edeltävä asema: Fraunhoferstraße Seuraava asema: Hauptbahnhof Edeltävä asema: Marienplatz Seuraava asema: Goetheplatz Edeltävä asema: Marienplatz Seuraava asema: Goetheplatz Edeltävä asema: Fraunhoferstraße Seuraava asema: Hauptbahnhof Luokka:Münchenin metroasemat
Gayageum

Gayageum tai kayagum (hangeul: 가야금, hanja: 伽倻琴) on perinteinen korealainen sitramainen kielisoitin, jossa on 12 kieltä, vaikka osassa viimeaikaisemmista muunnoksista on 21 tai muu määrä kieliä. Gayageum on mahdollisesti tunnetuin perinteinen korealainen soitin. Se on sukua muille aasialaisille soittimille, kuten kiinalaiselle guzhengille, japanilaiselle kotolle, mongolialaiselle yatgalle ja vietnamilaiselle đàn tranhille. Luokka:Kielisoittimet
Sudenkorento (elokuva)

Sudenkorento (Dragonfly) on vuonna 2002 ensi-iltansa saanut Tom Shadyacin ohjaama yhdysvaltalainen jännityselokuva. == Juoni == Tohtori Joe Darrowin (Kevin Costner), on Chicagossa sairaalan ensiapulääkärinä. Hänen vaimonsa Emily Darrow (Kathryn Erbe) kuolee olessaan Venezuelassa avustustyössä, kun bussi jossa hän on joutuu onnettomuuteen joutuessaan liirtoon liukkaan mudan vuoksi. Darrow ei pysty käsittelemään vaimonsa kuolemaa ja tuntee syyllisyytta siitä ettei hän ollut mukana Venezuelassa. Hän alkaa tekemään pitkiä päiviä haudatakseen surunsa, mutta se johtaa vain pahempaan tilanteeseen. Hänen vaimonsa selässä oli sudenkorennon muotoinen syntymämerkki ja hänellä oli tapana keräillä pikkutavaroita joissa oli sudenkorento. Darrow alkaa uskoa vaimonsa viestivän hänelle kun sudenkorentoja tulee esiin eri yhteyksissä, ja hän uskoo vaimonsa yrittävän viestittää hänelle lastensairaalan syöpäsairaiden potilaiden kautta jotka piirtelevät koukeroisia ristejä. == Rooleja == Lähde: == Lähteet == == Aiheesta muualla == * * Luokka:Yhdysvaltalaiset jännityselokuvat Luokka:Vuoden 2002 yhdysvaltalaiset elokuvat Luokka:Tom Shadyacin ohjaamat elokuvat Luokka:Yliluonnolliset jännityselokuvat
L’Inferno

L’Inferno (’Helvetti’) on Francesco Bertolinin, Adolfo Padovanin ja Giuseppe De Liguoron yhteistyössä ohjaama elokuva vuodelta 1911. Se perustuu löyhästi Dante Alighierin Jumalaisen näytelmän ”Helvettiin” ja osin myös Gustave Dorén Raamatun-kuvituksiin.Vuori, Suna: Matkaopas tuonpuoleiseen. Helsingin Sanomat 6.4.2013, s. C 9. Elokuva on ensimmäinen italialainen pitkä elokuva. Sen teko vei kolme vuotta, ja tekemisessä oli mukana 150 ihmistä. Elokuva on jokseenkin tuntematon Italian ulkopuolella. Se on entistetty 2000-luvulla. ==Lähteet== ==Aiheesta muualla== * Allmovie. Luokka:Italialaiset mykkäelokuvat Luokka:Runoihin perustuvat elokuvat Luokka:Italialaiset mustavalkoelokuvat Luokka:Vuoden 1911 italialaiset elokuvat Luokka:Jumalainen näytelmä
Fur

Fur (Fur: An Imaginary Portrait of Diane Arbus) on vuonna 2006 ensi-iltansa saanut Steven Shainbergin ohjaama elokuva outojen ja marginaalisten ihmishahmojen valokuvaajana tunnetusta Diane Arbusista. Vain löyhästi Arbusin elämän tositapahtumiin perustuva Fur kuvaa, miten varakkaaseen sukuun kuuluva perheenäiti Diane Arbus (Nicole Kidman) tutustuu yläkertaan muuttaneeseen, liiallisesta karvankasvusta kärsivään mieheen (Robert Downey Jr.) ja saa näin kimmokkeen ryhtyä valokuvaamaan erikoisia ihmisiä. == Näyttelijät == Lähde: Viitattu 2.8.2021. == Lähteet == == Aiheesta muualla == * Luokka:Vuoden 2006 yhdysvaltalaiset elokuvat Luokka:Yhdysvaltalaiset draamaelokuvat
Zipfelbund

Zipfelbund () on Saksan liittotasavallan maantieteellisissä ääripisteissä sijaitsevien neljän paikkakunnan muodostama liitto. Siihen kuuluvat List Syltin saarella pohjoisessa, Görlitz idässä, Oberstdorf etelässä ja Selfkant lännessä. Ilmansuunta Vaakuna Kunta Osavaltio Koordinaatit Asukasluku Pohjoinen List Schleswig-Holstein 55° 1′ N, 8° 26′ O 2 462 Länsi Selfkant Nordrhein-Westfalen 51° 1′ N, 5° 55′ O 10 263 Itä Görlitz Saksi 51° 9′ N, 14° 59′ O 56 461 Etelä Oberstdorf Baijeri 47° 25′ N, 10° 17′ O 9 974 == Historia ja Saksan yhtenäisyyspäivä == Zipfelbund perustettiin Saksan yhtenäisyydenpäivänä vuonna 1999 ns. Zipfelin sopimuksella, jonka nojalla neljä kuntaa lupasivat pitää yhteyttä jatkossakin. Myös kaikkien neljän kunnan pormestarit tapasivat tuolloin symboolisena eleenä Saksan yhtenäisyydelle. Nelikko juhlii Saksan yhtenäisyyspäivää (3. lokakuuta) kokoamalla kaikkia Saksan osavaltioita edustavan Osavaltioiden katu -näyttelyn. == Muuta toimintaa == Liittoon kuuluvilla kunnilla on muun muassa yhteinen sanomalehti, Zipfel-Journal ja vuonna 2000 käyttöönotettu Zipfelpass (), jonka haltijalle annetaan lahjana niin sanottu Zipfel-paketti, kun hän on kerännyt tietyn määrän leimamerkkejä vierailuillaan Zipfelbundiin kuuluville paikkakunnille määrätyssä ajassa. Kortin haltijat ovat vierailleet liittoon kuuluvissa kunnissa muun muassa ratsain, polkupyörällä ja vaeltaen. Vuodesta 2008 alkaen on jaettu palkinto ”Preis der Deutschen Zipfel”. == Lähteet == ==Aiheesta muualla== * Zipfelbund-kuntien yhteinen nettisivu Luokka:Saksan maantiede
Toini Nyström

Toini Nyström (17. toukokuuta 1887 Hämeenkyrö – 22. tammikuuta 1967 IkaalinenOtavan Iso tietosanakirja, Otava 1967, osa 10, Kuolleita (ei sivunumeroa)) oli suomalainen tekstiilitaiteilija. Hän suunnitteli muun muassa ryijyjä ja paramentteja.Otavan Iso tietosanakirja, Otava 1968, osa 6, palsta 557 Hän toimi Suomen Käsityön Ystävien taiteilijana 1917–1964. Toini Nyströmin vanhemmat olivat nimismies Väinö Aleksander Nyström ja Hildur Helena Helsingius. Ylioppilaaksi Nyström tuli 1907 ja kävi Taideteollisen keskuskoulun 1913. Hän oli Oulun suomalaisen yhteiskoulun piirustuksenopettaja 1916–1917 ja sitten Suomen Käsityön Ystävien tekstiilitaiteilija.Kuka kukin on 1954 (Aikalaiskirja), s. 586 (Viitattu 17.11.2018) Nyström oli tuotteliampia suomalaisia kirkkotekstiilien suunnittelijoita. Hän suunnitteli muun muassa messukasukoita. Naantalin kirkossa on kaksi hänen suunnitelmansa mukaan valmistettua kasukkaa.Naantalin seurakunta Myös Tampereen tuomiokirkossa ja Säynätsalon kirkossa on hänen kirkkotekstiilejään.Kodin Pellervo ==Lähteet== Luokka:Suomalaiset tekstiilitaiteilijat Luokka: Suomalaiset opettajat Luokka:Vuonna 1887 syntyneet Luokka:Vuonna 1967 kuolleet
Knockout – täydellinen tyrmäys

Knockout – täydellinen tyrmäys tai videojulkaisuna Knock Out – kehäketut (Play It to the Bone) on vuonna 1999 ensi-iltansa saanut Ron Sheltonin käsikirjoittama ja ohjaama yhdysvaltalainen elokuva. Nyrkkeilyaiheisen elokuvan pääosissa nähdään Antonio Banderas, Woody Harrelson, Lolita Davidovich, Tom Sizemore, Lucy Liu ja Robert Wagner. == Lähteet == Luokka:Vuoden 1999 yhdysvaltalaiset elokuvat Luokka:Nyrkkeilyelokuvat
Ovat muistojemme lehdet kuolleet

Ovat muistojemme lehdet kuolleet on Pentti Saarikosken kokeellinen kollaasiromaani, joka koostuu aiempien tekstien katkelmista ja sitaateista. Siinä myös kohdataan satunnaisia ihmisiä ja televisiosta tulee ohjelmavirtaa. Myös kirjailijan huomiot ovat satunnaisia, kuten "liikenneympyrässä nuolet ajavat toisiaan takaa". Teoksesta on otettu toinen painos 2012 (Otava). Romaanin keskeisen osan muodostivat otteet Saarikosken isän Simo Saarikosken päiväkirjoista Aunuksen retken ajoilta vuonna 1919.Pentti Saarikoski – Suomentajan päiväkirjat, Keskisuomalainen 26.11.2012 Kirjallisuudentutkija Markku Eskelisen mielestä "Saarikosken romaanissa erilaisten materiaalien törmäykset ovat vaimeita ja jännitteettömiä", eikä Eskelinen löydä siitä parhaita kollaasiromaaneja hallitsevaa vaikeutta käsittää teosta yhtenäiseksi kokonaisuudeksi. Eskelinen pitää tätä teosta ja kolmea muuta Saarikosken proosateosta Suomen ensimmäisinä julkkiskirjailijakirjoina, joissa idoli kertoo faneilleen kuulumisistaan. == Lähteet == Luokka:Suomalaiset romaanit Luokka:Vuoden 1964 kirjat Luokka:Pentti Saarikosken kirjat
Nytt juridiskt arkiv

Nytt juridiskt arkiv on vuonna 1874 perustettu ruotsalainen aikakausijulkaisu. Sen perusti G. B. A. Holm. Julkaisu sisältää selostukset Ruotsin korkeimman oikeuden päätöksistä ja tuomioista ja myös artikkeleita oikeudellisisista kysymyksistä. Siinä selostetaan myös uusia lakeja.Otavan Iso tietosanakirja, Otava 1968, osa 6, palsta 557 ==Lähteet== Luokka:Ruotsalaiset aikakauslehdet Luokka:Oikeustieteelliset lehdet ja aikakauskirjat
Dark Blue (elokuva)

Dark Blue (Dark Blue) on vuonna 2002 ensi-iltansa saanut saksalais-brittiläis- yhdysvaltalainen Ron Sheltonin ohjaama rikoselokuva. == Juoni == Dark Bluen tarina sijoittuu huhtikuuhun 1992, hieman ennen kuin neljä valkoista poliisia saavat vapauttavan tuomion mustan Rodney Kingin pahoinpitelystä, mistä sitten seurasivat Los Angelesin mellakat 1992. Roturistiriidoin ladattuna ajankohtana LAPD:n erikoisryhmä saa selvittääkseen neloismurhan. Kovaotteinen veteraanirikosetsivä Eldon Perry (Kurt Russell) saa suojatikseen nuoren Bobby Keough’n (Scott Speedman) ja antaa tälle ensituntuman poliisin korruptoituneeseen maailmaan. Perry saa vastaansa apulaispoliisipäällikkö Hollandin (Ving Rhames), joka haluaa tehdä lopun Perryn omavaltaisille toimintatavoille. == Rooleissa == == Lähteet == Luokka:Vuoden 2002 yhdysvaltalaiset elokuvat Luokka:Vuoden 2002 saksalaiset elokuvat Luokka:Vuoden 2002 brittiläiset elokuvat Luokka:Brittiläiset rikosdraamaelokuvat Luokka:Yhdysvaltalaiset rikosdraamaelokuvat
Aarne Nyyssönen

Aarne Olavi Nyyssönen (9. elokuuta 1921 Karttula – 10. elokuuta 2006 SonkajärviSimo Poso ja Kari Mielikäinen: Professori Aarne Nyyssönen (maksullinen artikkeli) Helsingin Sanomat 10.9.2006. Viitattu 19.7.2018.) oli Metsäntutkimuslaitoksen professori 1957–1959, Helsingin yliopiston metsänarvioimistieteen professori vuodesta 1959 ja jälleen Metsäntutkimuslaitoksessa 1984–1988 ylijohtaja.Otavan Iso tietosanakirja, Otava 1968, osa 6, palsta 557 Hän väitteli tohtoriksi 1954Kesätöissä tutkijan apulaisena, Nettiaviisi . Nyyssösen vanhemmat olivat maanviljelijä Herman Nyyssönen ja Ada Vilpponen. Hän tuli ylioppilaaksi Kuopion lyseosta 1944 ja valmistui Helsingin yliopistosta metsänhoitajaksi 1948, maatalous- ja metsätieteiden kandidaatiksi 1950 ja lisensiaatiksi ja tohtoriksi 1954, väitöskirjan aiheena Hakkauksilla käsiteltyjen männiköiden rakenteesta ja kehityksestä. Nyyssönen toimi Metsätieteellisen tutkimuslaitoksen tutkimusapulaisena 1948, Suomen Akatemian assistenttina ja akateemikko Yrjö Ilvessalon apulaisena 1948–1956, Helsingin yliopiston metsänarvioimistieteen dosenttina 1955–1959, Metsäntutkimuslaitoksen metsänarvioimisosaston professorina 1957–1959, Helsingin yliopiston metsänarvioimistieteen vt. professorina 1956–1959 ja professorina 1959–1984. Maatalous-metsätieteellisen tiedekunnan varadekaani hän oli 1963–1969 ja dekaani 1969–1972 sekä Savolaisen osakunnan inspehtori 1964–1965 ja 1969–1975. Metsäntutkimuslaitoksen ylijohtaja ja professori hänestä tuli 1984. Nyyssösellä oli lukuisia kotimaisia ja kansainvälisiä tehtäviä alansa järjestöissä ja toimikunnissa. Suomalaisen tiedeakatemian jäsen hän oli vuodesta 1973 ja pääsihteeri 1984–1994. Nyyssönen sai lukuisia tunnustuksia. Suomen metsäyhdistyksen kunniajäseneksi hänet valittiin 1992, Metsämiesten Säätiön tunnustuspalkinnon hän sai 1983 ja IUFRO:n Distinguished Service Award -huomionosoituksen 1992. Nyyssönen nimitettiin Upsalan yliopiston kunniatohtoriksi 1979 ja Joensuun yliopiston kunniatohtoriksi 1989. Hän sai muun muassa hopeisen Cajander- mitalin, Metsähallituksen kultaisen ansiomitalin, Tapion kultaisen ansiomitalin ja Cotta-mitalin (Tharand). s. 459–460 Nyyssönen oli naimisissa vuodesta 1952 Aino Katri Huttusen (s. 1927) kanssa. ==Lähteet== ==Kirjallisuutta== *Telluksen Taksaattori : ylijohtaja, professori Aarne Nyyssönen, toim. Reija Haapanen, Teppo Hujala ja Simo Poso ; Taksaattoriklubi/ Helsingin yliopisto. 2. uud. p. 2008. (sisältää Aarne Nyyssösen muistelmia). Helsingin yliopiston metsävarojen käytön laitoksen julkaisuja, 1236-1313; 42. (PDF-verkkojulkaisu). Luokka:Suomalaiset metsätieteilijät Luokka:Helsingin yliopiston professorit Luokka:Metsäntutkimuslaitoksen ylijohtajat Luokka:Vuonna 1921 syntyneet Luokka:Vuonna 2006 kuolleet Luokka:Suomalaiset professorit
Lauri Näre

Lauri Alexander Näre (ent. Nyman; 31. heinäkuuta 1877Ylikapellimestari Lauri Näre 80-vuotias (maksullinen artikkeli) Helsingin Sanomat 31.7.1957, HS Aikakone. Viitattu 27.3.2018. Pertteli – 23. toukokuuta 1959 HelsinkiYlikapellimestari Lauri Näre kuollut (maksullinen artikkeli) Helsingin Sanomat 24.5.1959, HS Aikakone. Viitattu 27.3.2018.) oli suomalainen sotilaskapellimestari, musiikkieverstiluutnantti (1942). Hän oli Viipurin Lauluveikkojen johtaja 1922–1927 ja Puolustusvoimien ylikapellimestari 1927–1944.Otavan Iso tietosanakirja, Otava 1968, osa 6, palsta 561 Näre aloitti sotilassoittajan uransa autonomian ajan asevelvollisessa sotaväessä, jossa hän palveli aliupseerina. Vuodesta 1899 hän opiskeli Helsingin musiikkiopistossa. Suomen sotaväen ja sen soittokuntien lakkauttamisen jälkeen hän oli Aleksei Apostolin perustaman Helsingin torvisoittokunnan apulaisjohtajana 1902–1918. Suomen itsenäistyttyä Näre toimi vuosina 1918–1927 Karjalan Kaartin Rykmentin soittokunnan kapellimestarina, kunnes siirtyi vuonna 1927 Apostolin tilalle puolustusvoimien ylikapellimestariksi. Hän jäi eläkkeelle vuonna 1944. ==Lähteet== Luokka:Suomalaiset everstit Luokka:Suomalaiset sotilaskapellimestarit Luokka:Vuonna 1877 syntyneet Luokka:Vuonna 1959 kuolleet
Reino Näsänen

Reino Olavi Näsänen (10. kesäkuuta 1908 Turku – 6. maaliskuuta 1994 Helsinki) oli suomalainen kemisti. Hän oli Helsingin yliopiston kemian apulaisprofessori 1944–1951, Teknillisen korkeakoulun fysikaalisen kemian professori 1951–1955 ja Helsingin yliopiston epäorgaanisen ja analyyttisen kemian professori 1955–1973.Luettelo kemian professoreista Hän tutki grafiitin palamista, elektrolyyttitasapainoja sekä muun muassa kompleksiyhdisteitä.Otavan Iso tietosanakirja, osa 6, p. 563. Otava 1968. Näsänen vaikutti voimakkaasti suomalaisen epäorgaanisen kemian opetukseen ja tutkimukseen. Näsänen suoritti ylioppilastutkinnon 1928, filosofian kandidaatin tutkinnon 1933, lisensiaatin tutkinnon 1939 ja väitteli tohtoriksi 1941. Vuosina 1937–1939 hän toimi assistenttina Teknillisessä korkeakoulussa. Helsingin yliopiston kemian laitoksessa hän toimi assistenttina 1940–1944 ja dosenttina 1942–1944.Wegelius, Heikki: Emeritusprofessori Reino Näsänen. (Muistokirjoitus.) Helsingin Sanomat 17.3.1994. Hän suoritti opintomatkoja Ruotsiin, Tanskaan, Ranskaan ja Hollantiin.”Näsänen, Reino Olavi.” Kuka kukin on 1954, s. 587. Projekt Runeberg. Viitattu 28.5.2018. Reino Näsäsen erikoisala oli metallikompleksien liuoskemia ja rakennekemia. Hän julkaisi kotimaassa ja ulkomailla lähes kaksisataa tieteellistä tutkimusta fysikaalisen kemian ja epäorgaanisen kemian alalta. Hänen saksankielinen väitöskirjansa ilmestyi Suomalaisen tiedeakatemian julkaisusarjassa vuonna 1939.Näsänen, Reino: Über die Graphitoxydation durch Glimmentladungen. Annales Academiae scientiarum Fennicae: Mathematica, 1939. Viitattu 8.9.2022. Näsänen valittiin Suomalaisen tiedeakatemian jäseneksi vuonna 1949. Hän oli usean kotimaisen ja ulkomaisen tieteellisen seuran jäsen. Vuonna 1969 hänet kutsuttiin Suomalaisten kemistien seuran kunniajäseneksi. Reino Näsäsen vanhemmat olivat räätälimestari Oskar Näsänen ja Johanna Ahlgren. Vuonna 1939 hän avioitui Ilona Leinon kanssa. Heidän perheeseensä syntyi kuusi lasta, joukossa taidemaalari Perttu Näsänen, elokuvaohjaaja Jyrki Näsänen ja kuvanveistäjä Johanna Rytkölä. ==Lähteet== == Aiheesta muualla == * Reino Näsäsen julkaisuja ResearchGate-tietokannassa. Luokka:Suomalaiset kemistit Luokka:Helsingin yliopiston professorit Luokka:Teknillisen korkeakoulun professorit Luokka:Vuonna 1908 syntyneet Luokka:Vuonna 1994 kuolleet Luokka:Suomalaiset professorit
In America

In America (In America) on vuonna 2002 ensi-iltansa saanut irlantilaisen Jim Sheridanin ohjaama draamaelokuva. Sheridanin ja hänen kahden tyttärensä yhdessä käsikirjoittama tarina on osittain omaelämäkerrallinen ja kertoo irlantilaisperheen vaiheista New Yorkiin muuttavina siirtolaisina 1980-luvun alussa. == Lähteet == Luokka:Yhdysvaltalaiset draamaelokuvat Luokka:Irlantilaiset elokuvat Luokka:Brittiläiset draamaelokuvat Luokka:Vuoden 2002 yhdysvaltalaiset elokuvat Luokka:Vuoden 2002 brittiläiset elokuvat
Georg Ots – rakkaani

Georg Ots - rakkaani (Georg) on vuonna 2007 valmistunut Peeter Simmin ohjaama elokuva virolaisesta ooppera- ja iskelmälaulajasta Georg Otsista (1920–1975). Elokuva sai ensi-iltansa 5. lokakuuta 2007 Virossa. Se on ensimmäinen virolais-venäläis-suomalainen yhteistuotantoelokuva. Elokuvan päärooleissa nähdään Marko Matvere, Anastassia Makejeva, Renars Kaupers, Tõnu Kark, Elle Kull, Mirtel Pohla ja Arvo Kukumägi. Elokuvan tarina keskittyy Otsin toiseen avioliittoon Asta Otsin kanssa. Nimiosan näyttelijä Marko Matvere esitti laulajaa myös pari vuotta aiemmin toteutetussa Ots-musikaalissa Tallinnassa. == Näyttelijät == Lähde: Viitattu 19.10.2021. == Lähteet == Luokka:Virolaiset elokuvat Luokka:Suomalaiset elämäkertaelokuvat Luokka:Vuoden 2007 venäläiset elokuvat Luokka:Vuoden 2007 suomalaiset elokuvat Luokka:Elämäkertaelokuvat Luokka:Suomalaiset monikieliset elokuvat
Shaft (vuoden 2000 elokuva)

Shaft on vuonna 2000 ensi-iltansa saanut John Singletonin ohjaama yhdysvaltalainen toimintaelokuva. Se ei ole uudelleenfilmatisointi vuoden 1971 elokuvasta Shaft – kivikova dekkari, vaan pikemminkin sen jatko-osa. Alkuperäisen Shaftin esittäjä Richard Roundtree näyttäytyy sivuosassa yhä samassa roolissa, nyt nuoremman sukupolven John Shaftin (Samuel L. Jackson) setänä. Myös alkuperäisen elokuvan ohjannut Gordon Parks tekee elokuvassa cameoroolin. == Lähteet == == Aiheesta muualla == * Luokka:Vuoden 2000 yhdysvaltalaiset elokuvat Luokka:Yhdysvaltalaiset toimintaelokuvat Luokka:Päihdeaiheiset elokuvat Luokka:John Singletonin ohjaamat elokuvat
Haute-contre

Haute-contre (monikko: hautes-contre) on korkea tenoriääniala, joka oli yleinen ranskalaisessa barokki- ja klassismin ajan oopperassa 1700-luvun lopulle asti. Tyypillisesti oopperarooleissa haute-contren ääniala ulottuu pienestä d:stä tai e:stä kaksiviivaiseen d:hen. Haute-contre eroaa kontratenorista siten, että haute-contre käyttää enemmän rintarekisteriä kun taas kontratenorin äänenmuodostuksessa käytetään ohennetta ja falsettia. Luokka:Äänialat
Rakkauden kynnys

Rakkauden kynnys (Nationale 7) on vuonna 2000 ensi-iltansa saanut Jean-Pierre Sinapin ohjaama elokuva. == Juoni == Lihasrappeumasta kärsivä pahantuulinen 50-vuotias René saa kuntouttajakseen nuoren Julien. Hän on naiselle töykeä, mutta nainen ei anna periksi. René ilmoittaa haluavansa rakastella vielä kerran ennen kuin sairaus tekee sen mahdottomaksi. Julie alkaa puuhata Renélle vierailua prostituoidun luona, vaikka hoitolaitos ei suhtaudu ajatukseen suopeasti. == Rooleissa == == Lähteet == == Aiheesta muualla == * Elokuvan arvio Leffatykki-sivustolla Luokka:Vuoden 2000 ranskalaiset elokuvat Luokka:Ranskalaiset draamaelokuvat Luokka:Ranskalaiset komediaelokuvat
Dogma (elokuva)

Dogma on vuonna 1999 ensi-iltansa saanut Kevin Smithin ohjaama musta komedia, joka käsittelee enkeleitä, kristinuskon hahmoja ja katolista kirkkoa. Se nosti ensi-iltansa yhteydessä suuren kohun uskonnollisissa piireissä. == Juoni == Langenneet enkelit Loki (Matt Damon) ja Bartleby (Ben Affleck) ovat joutuneet karkotetuiksi helvettiäkin kauheampaan paikkaan, Wisconsiniin. He saavat vihiä keinosta, jolla voisivat palata taivaaseen: kardinaali Glickin (koomikko George Carlin) organisoimasta kampanjasta katolisen kirkon imagon parantamiseksi. Metatron (Alan Rickman), Jumalan ääni, kertoo Bethany Sloanelle, aborttiklinikan pettyneelle työntekijälle, että tätä tarvitaan Lokin ja Bartlebyn pysäyttämisessä eikä hänen tarvitsisi tehdä tuota yksin. Mukaan tulevat profeetat Jay (Jason Mewes) ja Silent Bob (Kevin Smith) sekä ”taivaasta astuva” Rufus (Chris Rock). Samaan aikaan Azrael (Jason Lee) kätyreineen punoo omia juoniaan. == Lähteet == == Aiheesta muualla == * Luokka:Vuoden 1999 yhdysvaltalaiset elokuvat Luokka:Yhdysvaltalaiset mustan komedian elokuvat Luokka:Kevin Smithin ohjaamat elokuvat Luokka:Kristinuskosta kertovat elokuvat
Vuoden 1934 jalkapallon maailmanmestaruuskilpailujen karsinnat

Vuoden 1934 jalkapallon maailmanmestaruuskilpailut olivat ensimmäiset joihin järjestettiin karsinnat osallistuvien maiden kesken. Ensimmäisiin MM- kilpailuihin vuonna 1930 maat osallistuivat FIFA:n kutsumina. Karsintoihin osallistui yhteensä 32 maata. Maat jaettiin 12 lohkoon siten että lohkoissa 1–8 pelasivat Euroopan maat, lohkoissa 9–11 Amerikan maat ja lohkossa 12 Afrikan ja Aasian maat. == Karsinnat== ===Lohko 1=== \---- Viron ja Liettuan välinen ottelu jätettiin merkityksettömänä pelaamatta. Ruotsi selviytyi MM- kilpailuihin. ===Lohko 2=== \---- Espanja selviytyi MM-kilpailuihin. ===Lohko 3=== Italia selviytyi MM-kilpailuihin. ===Lohko 4=== \---- \---- Bulgaria luovutti ottelun Itävaltaa vastaan, ja Itävallan ja Unkarin keskinäinen ottelu jätettiin merkityksettömänä pelaamatta. Unkari ja Itävalta selviytyivät MM- kilpailuihin. ===Lohko 5=== Tšekkoslovakia selviytyi MM-kilpailuihin. ===Lohko 6=== \---- \---- Sveitsi ja Romania selviytyivät MM-kilpailuihin. ===Lohko 7=== \---- \---- Alankomaat ja Belgia selviytyivät MM-kilpailuihin. ===Lohko 8=== \---- Saksan ja Ranskan välinen ottelu jätettiin merkityksettömänä pelaamatta. Saksa ja Ranska selviytyivät MM-kilpailuihin. ===Lohko 9=== Peru luopui ja Brasilia selviytyi otteluitta MM-kilpailuihin. ===Lohko 10=== Chile luopui ja Argentiina selviytyi otteluitta MM-kilpailuihin. ===Lohko 11=== 1.kierros \---- \---- Kuuba selviytyi toiselle kierrokselle. 2.kierros \---- \---- Meksiko selviytyi kolmannelle kierrokselle. 3.kierros Yhdysvallat selviytyi MM-kilpailuihin. ===Lohko 12=== Turkki luopui karsinnoista. \---- Egypti selviytyi MM-kilpailuihin. == Lähteet == 1934 Luokka:Vuoden 1933 jalkapallo Luokka:Vuoden 1934 jalkapallo
Tyttö tuollainen

Tyttö tuollainen (Jersey Girl) on vuonna 2004 ensi-iltansa saanut Kevin Smithin käsikirjoittama ja ohjaama elokuva. ==Juoni== Vaimonsa kuoltua esikoistytön synnytyksessä menestyvä musiikkialan suhdetoimintamies Ollie uppoutuu työhönsä ja jättää vastasyntyneen Gertie-tytön isänsä hoiviin. Ollie saa yllättäen potkut työstään ja palaa New Yorkista New Jerseyn esikaupunkiin isänsä luo. Seitsemän vuotta hän ajaa lakaisukonetta ja kasvattaa tytärtään, mutta halajaa yhä takaisin New Yorkiin. == Rooleissa == == Arvioita == Turun Sanomien Päivi Valotien mielestä ”suurta yleisöä miellyttämään pyrkivä, kompromisseilla kuormitettu herttaisen yhdentekevä perhefilmi uppoaa ja unohtuu sentimentaalisten ihmissuhdekomedioiden pohjattomaan hetteikköön”. Helsingin Sanomien Helena Ylänen kirjoitti, ettei ohjaaja Smithin tausta ”jätkäviihteen” tekijänä näytä antavan hänelle eväitä kuoleman ja äidittömyyden kaltaisten asioiden käsittelemiseen. Ylänen ihmettelee myös ohjaajan tarttumista näin kaavamaiseen tuotantoon. ==Lähteet== Luokka:Vuoden 2004 yhdysvaltalaiset elokuvat Luokka:Yhdysvaltalaiset romanttiset komediat Luokka:New Yorkissa tapahtuvat elokuvat
Suzuya (1934)

Suzuya () oli keisarillisen Japanin laivaston vuonna 1937 valmistunut Mogami- luokan raskas risteilijä toisessa maailmansodassa. == Valmistus == Alus tilattiin vuoden 1931 hankinnoissa Yokosukan laivastontelakalta, missä köli laskettiin 11. joulukuuta 1933. Alus laskettiin vesille 20. marraskuuta 1934 ja otettiin palvelukseen 31. lokakuuta 1937.Whitley 1996, s. 181-184 Valmistuttuaan alus sijoitettiin tammikuussa 1936 reserviin odottamaan telakalle siirtoa. Se otettiin palvelukseen 31. lokakuuta 1937, vaikka muutostyöt saatiin päätökseen vasta 30. syyskuuta 1939. Telakalla aluksen pääaseiksi vaihdettiin raskaan risteilijän 20,3 senttimetrin tykit. == Palvelus == Palvelukseen otettaessa alus sijoitettiin Kiinan rannikolle 7. risteilijälaivueeseen. Tammikuussa 1941 laivue oli Indokiinan rannikolla painostamassa Vichyn hallitusta. Laivue tuki heinäkuussa operaatioita Indokiinan alueella. Japanin liityttyä toiseen maailmansotaan laivue osallistui Malakan, Borneon, Sumatran, Jaavan ja Andamaanien maihinnousuihin. Huhtikuussa 1942 laivue osallistui syöksyyn Intian valtamerelle, minkä jälkeen se palasi Japaniin. Aluksen palattua telakalta se palasi laivueeseensa, joka osallistui toukokuussa 1942 Midwayn taisteluun. Alus vaurioitui 25. lokakuuta 1944 ilmahyökkäyksessä. Toistuvat hyökkäykset tekivät aluksesta liikuntakyvyttömän ja sytyttivät tulipalon aluksella. Okinami upotti aluksen torpedoimalla pelastettuaan aluksen eloonjääneet. == Lähteet == * === Viitteet === Luokka:Mogami-luokan risteilijät Luokka:Japanilaiset toisen maailmansodan risteilijät
Goetheplatzin metroasema

Goetheplatz on Münchenin metron asema. Asema palvelee linjoja U3 ja U6. Aseman sisustus on samanlainen kuin Sendlinger Torin metroaseman U3/U6-laiturilla, mutta Goetheplatzin historia on paljon vanhempi kuin Sendlinger Torin. Alun perin asema rakennettiin vuosina 1938-1941 osana suunniteltua pohjois-etelä S-Bahn-järjestelmää Münchenissä, mutta suunnitelma hylättiin sodan takia. Tästä syystä aseman laituri on 135 metriä pitkä, mikä on huomattavasti pidempi kuin muilla U-Bahnin asemilla (yleensä n. 120 metriä). Asema oli ensimmäisen U-Bahn-linjan pääteasema, ja se avattiin 19. lokakuuta 1971.http://world.nycsubway.org/world/de/munich-u6.html ==Lähteet== Edeltävä asema: Sendlinger Tor Seuraava asema: Poccistraße Edeltävä asema: Sendlinger Tor Seuraava asema: Poccistraße Luokka:Münchenin metroasemat
Buna-Gonan taistelu

Buna-Gonan taistelu oli toisessa maailmansodassa japanilaisten ja liittoutuneiden välinen taistelu Bunan, Gonan ja Sanandan kylistä Uudessa- Guineassa. Japanilaiset olivat aiemmin miehittäneet kylät kesäkuussa 1942 ja rakentaneet vahvat sillanpääalueet ja puolustukset alueelle. Sekä japanilaiset ja australialais-yhdysvaltalaiset joukot kärsivät trooppisista sairauksista mikä hidasti joukkojen etenemistä alueilla. Liittoutuneiden saatua panssaritukea ja lisäjoukkoja alueille eteneminen nopeutui. Hyökkäys alkoi 16. marraskuuta 1942 ja päättyi liittoutuneiden voittoon 22. tammikuuta 1943. Gona vallattiin 8. joulukuuta 1942 ja Buna vallattiin 2. tammikuuta 1943. Sananda vallattiin 22. tammikuuta, jolloin loput aluetta puolustaneet japanilaiset olivat joko kaatuneet tai paenneet pohjoisemmaksi.vdVat s. 206–207 Samanaikaisesti käytiin myös Guadalcanalin taistelua. ==Lähteet== * ===Viitteet=== Luokka:Uuden-Guinean sotaretki Luokka:Vuoden 1942 sotahistoria Luokka:Vuoden 1943 sotahistoria
Bariumkarbonaatti

Bariumkarbonaatti (BaCO3) on barium- ja karbonaatti-ionien muodostama epäorgaaninen ioniyhdiste. Yhdistettä käytetään muun muassa lasitteiden ja muiden bariumyhdisteiden valmistuksessa. Bariumkarbonaattia esiintyy luonnossa witeriittimineraalina. ==Ominaisuudet== Bariumkarbonaatti on huoneenlämpötilassa kiteistä valkoista ainetta. Sillä on useita kidemuotoja. Huoneenlämpötilassa pysyvä on alkeiskopiltaan rombinen γ-muoto, joka muuntuu kuumennettaessa 803 °C:ssa heksagonaaliseksi β-bariumkarbonaatiksi. β-Bariumkarbonaatti muuttuu kuutiolliseksi α-muodoksi 910 °C:n lämpötilassa. Yli 1 000 °C:n lämpötilassa yhdiste alkaa hajota bariumoksidiksi ja hiilidioksidiksi. Bariumkarbonaatti ei liukene veteen, mutta liukenee laimeisiin happoliuoksiin ja ammoniumioneja sisältäviin liuoksiin.Robert Kresse, Ulrich Baudis, Paul Jäger, H. Hermann Riechers, Heinz Wagner, Jochen Winkler & Hans Uwe Wolf: Barium and Barium Compounds, Ullmann's Encyclopedia of Industrial Chemistry, John Wiley & Sons, New York, 2007. Viitattu 6.4.2013 ==Valmistus ja käyttö== Teollisuudessa bariumkarbonaattia valmistetaan saostamalla liukoisten bariumsuolojen, kuten bariumsulfidin tai bariumkloridin, liuoksista natriumkarbonaatin avulla. Tämän jälkeen saostunut bariumkarbonaatti suodatetaan ja kuivataan. Näin valmistettuna on epäpuhtautena usein rikkiä. Toinen tapa valmistaa yhdistettä on bariumsulfaatin kuumennus kaliumkarbonaatin kanssa.Patrick M. Dibello, James L. Manganaro, Elizabeth R. Aguinaldo, Tariq Mahmood & Charles B. Lindahl: Barium Compounds, Kirk-Othmer Encyclopedia of Chemical Technology, John Wiley & Sons, New York, 2003. Viitattu 6.4.2013 :BaS + Na2CO3 → BaCO3 \+ Na2S :BaSO4 \+ K2CO3 → BaCO3 \+ K2SO4 Bariumkarbonaattia käytetään erityisesti lasitteiden ja erikoislasien valmistamiseen. Sitä käytetään myös metallurgian prosesseissa fluksina, pigmenttinä, sulfaattien saostamiseen vesistä, täyteaineeksi paperiin ja kumiin, ilotulitteissa vihreän värin aikaansaamiseksi, tuholaismyrkkynä ja muiden bariumyhdisteiden kuten pietsosähköisen materiaalin bariumtitanaatin valmistamiseen. ==Lähteet== ==Aiheesta muualla== * *Bariumkarbonaatin käyttöturvallisuustiedote, Sigma Aldrich, viitattu 26.12.2014. Luokka:Bariumyhdisteet Luokka:Karbonaatit
Poccistraßen metroasema

Poccistraßen metroasema on Münchenin metron asema, joka palvelee linjoja U3 ja U6. Asema avattiin 28. toukokuuta 1978 Implerstraßen ja Goetheplatzin asemien väliin. Se sijaitsee Lindwurmstraßen alla, ja on nimetty Franz Graf von Poccin mukaan. Asemalle on myöhemmin lisätty erilaisia palveluita. Vuoteen 1985 asti asemalle liikennöi paikallisjuna, mutta vähäisen liikenteen vuoksi junat eivät enää pysähdy asemalla.U-Bahnhof Poccistraße 6\. toukokuuta 2010 vaihdettiin asemalle uudet, kestävämmät näytöt, joita on ollut jo jonkin aikaa käytössä mm. Marienplatzilla ja Sendlinger Torilla. ==== Rakenneongelmat ==== Vuosina 2015-2016 aseman katossa havaittiin jopa 39 millimetrin vajoamista, minkä vuoksi kattojen sisäverhous poistettiin ja tukipylväiden asennus aloitettiin, jotta katto ei vajoaisi enempää. ==== Tulevaisuus ==== Jos U9-linja rakennetaan, asema aiotaan korvata uudella asemalla yhdessä Implerstraßen metroaseman kanssa. ==Lähteet== Edeltävä asema: Goetheplatz Seuraava asema: Implerstraße Edeltävä asema: Goetheplatz Seuraava asema: Implerstraße Luokka:Münchenin metroasemat
Nagoyan satama

Nagoyan satama (, LOCODE: JP NGO) on Japanin neljänneksi suurimman kaupungin, Nagoyan kaupungin satama. Tämä rahtimäärältään Japanin suurin satama sijaitsee Honshūn saarella, Chūbun seudun Aichin prefektuurissa Tyynenmeren Isenlahden rannalla. Satama avattiin kansainväliselle liikenteelle vuonna 1907. thumb|left|210px|Nagoyan Nabetan konttiterminaalia Satama sisältää kaikkiaan 35,2 kilometriä syväykseltään vähintään 4,5 metrin laituria tai 290 laituripaikkaa. Alueella on viisi konttiterminaalia. == Japanin suurin satama== Satama on yksi Japanin viidestä keskeisimmästä satamasta (muita ovat: Kōben satama, Jokohaman satama, Osakan satama ja Tokion satama). Satama on rahtimäärältään Japanin suurin satama ja sen kautta kulkee noin 10 prosenttia Japanin ulkomaankaupasta. Sataman kautta viedään ulkomaille runsaasti esimerkiksi japanilaisautoja, vuosittain yli 2 miljoonaa kappaletta. Satama kuului vuonna 2011 rahtimääränsä puolesta maailman 20 suurimman sataman joukkoon. Sataman kautta kulki vuonna 2011 Rotterdamin sataman keräämien tietojen mukaan 171,4 milj. tonnia rahtia. Sataman oman ja amerikkalaisten satamaviranomaisjärjestön AAPA:n tilaston mukaan, jotka sisältävät myös kotimaan liikenteen, rahtia kulki 186,3 milj. tonnia. Konttisatamana Nagoya oli 2011 maailman 50 suurimman joukossa. Nagoyan kautta kulki vuonna 2011 yhteensä 2 472 kTEU konttimäärä. Japanilaissatamista suurempia konttisatamia olivat tuolloin Tokion, Jokohaman ja Kōben satamat. == Satama-alueen nähtävyyksiä== thumb|right|250px|Nagoyan sataman akvaarioaluetta Vuosittain Meripäivänä, joka on heinäkuun 3. maanantaina vietettävä yleinen juhla- ja vapaapäivä Japanissa, satama-alueen pohjoislaidalla Nagoyakōn metroaseman tuntumassa järjestetään suuret juhlat. Lähistöllä sijaitsee kaupungin turistinähtävyyksiin kuuluva suosittu Nagoyan sataman akvaario (koordinaatit ). == Lähteet == ==Aiheesta muualla== *Port of Nagoya (port-of-nagoya.jp) *Satama-alueen kartta (port-of-nagoya.jp) *Valokuvia satama-alueelta (port-of- nagoya.jp) *VTS guide - Nagoya Port and adjacent waters (pdf) (kaiho.mlit.go.jp) *Revised Rules for Maritime Traffic Safety in Nagoya Port (7/2011, pdf, 2,7 MB) (kaiho.mlit.go.jp) Satama Luokka:Japanin satamat